Teine Puunia sõda
Teine Puunia sõda (218–202 eKr) oli teine ja otsustavaim kolmest sõjast ülemvõimu pärast Vahemere lääneosas tõusva Rooma riigi ja Kartaago vahel. Sõda peetakse üheks antiikaja kõige ohvriterohkemaks, mille käigus hukkus tõenäoliselt sadu tuhandeid inimesi ja purustati sadu linnu. Võit sõjas tähendas Rooma jõulist suurriigina maailmaareenile kerkimist.